આ ફિલ્મનું ચોથું સરપ્રાઇઝ એલિમેન્ટ છે એનાં ઘણે ઠેકાણે દ્વિઅર્થી અને ક્યાંક સ્માર્ટ એવાં વનલાઇનર્સ. વો ઇતને શરીફ હૈ કિ ઉનકે ઘર કી મખ્ખિયાં ભી દુપટ્ટા ઓઢકે ઊડતી હૈ જેવાં સિલી વનલાઇનર્સથી લઈને ખાડો ખોદતો અનિલ બોલે છે, યે તો દુબઈ હૈ ઇસલિયે ખોદના પડ રહા હૈ, ઇન્ડિયા હોતા તો વહાં ઇતને ખડ્ડે હૈ કિ... પહેલી ફિલ્મના ફિરોઝ ખાન પાછા થયા એટલે તેમને ઠેકાણે અહીં નસીરુદ્દીન આવ્યા છે. તેમણે પોતાની જૂની મૂડી ધોઈ નાખવાનો નિર્ધાર કર્યો હોય એમ તેઓ એકથી એક વાહિયાત રોલ કરી રહ્યા છે. અહીં તેઓ બ્લાઇન્ડ ડૉન બન્યા છે. તેમને બ્લાઇન્ડ માત્ર એટલા માટે જ બનાવાયા છે જેથી તેઓ ક્લાઇમૅક્સમાં એક સ્માર્ટ લાઇન બોલી શકે કે યહાં કાનૂન ભી હમ હૈ ઔર અંધે ભી હમ હૈ.